เป็นครั้งแรกที่มาร้านนี้เลย ตอนเดินเข้ามางงมากว่าต้องทำยังไง คือเขาจะไม่มีพนักงานเอาเมนูไปยื่นให้ที่โต๊ะแล้วรอรับออเดอร์นะ ก็จะต้องไปเลือกเมนูที่เคาเตอร์แล้วก็สั่ง แล้วก็รอรับ แล้วก็จ่ายเงิน แล้วค่อยเดินมานั่งที่โต๊ะ แต่จะมีบางช่วงที่เขาอาจจะทำไม่ทัน ก็จะให้เราจ่ายตังก่อนแล้วไปนั่งรอ ก็จะมีพนักงานมาเสิร์ฟให้ (ของเราเหมือนพนักงานจะลืมออเดอร์เรา รอนานเลยหละ)  
ในร้านจะมีบาร์ตรงกลางที่สามารถตักเท่าไหร่ก็ได้ ฟรี ก็จะมีข้าวเกรียบ, เกี๊ยวแผ่นเล็กๆ(อมน้ำมันนิดๆแต่ยังกรอบดีอยู่), แป้งเทปุระ แล้วก็ปลาหมึกป่นๆแบบที่โรยหน้าทาโกะยากิ

นอกจากอุด้ง ในร้านก็ยังมีเครื่องเคียง พวก เทมปุระ ไก่ทอด ผัดทอด ชีสทอด และอื่นๆอีกมากมายให้เลือกสั่งเพิ่มได้ เราได้ลองเทมปุระกับไก่ทอด เทมปุระกรอบ อร่อยใช้ได้ แต่ขนาดตัวเล็กไปหน่อย ส่วนไก่ทอดก็อร่อยดีเหมือนกัน แต่ชิ้นบางมาก ทำให้ทอดออกมาแล้วแข็งๆนิดนึง

เรื่องของรสชาติอุด้ง สั่งซุปใสแบบเบสิคสุดมาก็ถือว่าโอเคนะ ไม่จืด ไม่เค็มเกินไป ส่วนซุปข้นรู้สึกจะจืดไปหน่อย ขนาดชามก็คิดว่าเล็กไปหน่อย คือกินชามเดียว อย่างเดียว ไม่น่าจะอิ่มได้